[{"text_idx": "#000004", "text": "Yn gweithio\u2019n galed i helpu\u2019r naw busnes yn y garfan i dyfu a ffynnu mae Bwrdd Cynghori\u2019r rhaglen, sydd wedi ymrwymo i\u2019w helpu i fynd a\u0302\u2019u busnesau i\u2019r lefel nesaf gyda\u2019u mentora arbenigol."}, {"text_idx": "#000005", "text": "Un o\u2019n Haelodau Bwrdd Cynghori gwych yw Tim Clay, cyn-fyfyriwr o Brifysgol Bangor sydd a\u0302 bron i 40 mlynedd o brofiad yn cynghori gweithwyr proffesiynol, perchnogion busnes ac unigolion gwerth net uchel. Fe wnaethom gyfarfod ag ef yn ddiweddar i ddarganfod mwy am faint mae\u2019n mwynhau bod yn rhan o Lefel Nesaf."}, {"text_idx": "#000007", "text": "\u201cMae\u2019r math o waith rydw i\u2019n ei wneud \u2013 sy\u2019n seiliedig ar gynllunio ariannol \u2013 yn bennaf gydag entrepreneuriaid sydd a\u0302 chryn dipyn o arian sydd angen ei fuddsoddi, ac mae llawer o\u2019r rheini wedi bod yn gleientiaid ers 10, 20 neu 30 mlynedd."}, {"text_idx": "#000008", "text": "\u201cFyddwn i ddim yn dweud bod gen i unrhyw sgiliau penodol, ond mae gen i lawer o brofiad a rhwydwaith da o bobl rydw i\u2019n delio a\u0302 nhw yn y byd corfforaethol, yn bennaf yn Birmingham a Llundain, ac efallai eu bod nhw\u2019n bobl y gallaf eu cyflwyno wrth i\u2019r rhaglen fynd rhagddi.\u201d"}, {"text_idx": "#000010", "text": "Trafododd Tim yr hyn y mae wedi\u2019i fwynhau am y rhaglen hyd yn hyn a\u2019r hyn y mae\u2019n gobeithio y gall ef a\u2019i gyd-Aelodau o\u2019r Bwrdd Cynghori helpu\u2019r garfan i\u2019w gyflawni erbyn diwedd y rhaglen."}, {"text_idx": "#000011", "text": "Y peth pwysicaf yn y cyfnod cynnar yw\u2019r bobl. Wrth gwrs, mae\u2019n rhaid bod gennych syniad cadarn, ond y bobl sy\u2019n hollbwysig gan mai nhw sy\u2019n creu busnes, ac mae yna bobl drawiadol iawn yn y garfan, yn bendant, felly rydw i wedi mwynhau ein sesiwn gyntaf a chael dod i\u2019w hadnabod."}, {"text_idx": "#000012", "text": "Rydyn ni yma i roi\u2019r cymorth a\u2019r arweiniad sydd eu hangen arnyn nhw ac mae\u2019n hynod ddiddorol bod yn rhan o\u2019r broses. Erbyn diwedd y garfan, rydym yn gobeithio ein bod wedi rhoi rhywfaint o ffocws ar sut i fynd a\u0302\u2019u syniadau i\u2019r farchnad, sut i godi cyllid ac o ble, yn ogystal a\u0302 chyngor cyffredinol ar sut i strwythuro eu busnes."}, {"text_idx": "#000013", "text": "Rydych chi\u2019n mynd trwy gyfnod anodd yn adeiladu busnes o\u2019r newydd, felly os oes gennych chi rai pobl o\u2019ch cwmpas sydd wedi bod drwy\u2019r broses a all ddarparu rhywfaint o gymorth ymarferol a moesol, yna mae\u2019n debyg mai dyna\u2019r ffordd orau i ni gefnogi\u2019r busnesau hyn yn ein ro\u0302l fel cynghorwyr a mentoriaid.\u201d"}, {"text_idx": "#000014", "text": "Eisiau gwybod mwy am Lefel Nesaf?"}, {"text_idx": "#000016", "text": "Beth hoffech chi glywed amdano?"}]